|  |  |  |
| --- | --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság Autonóm Tartomány  **Tartományi Oktatási, Jogalkotási, Közigazgatási és**  **Nemzeti Kisebbségi - Nemzeti Közösségi Titkárság**  Mihajlo Pupin sugárút 16., 21000 Újvidék  Telefon: +381 21 487 48 76  ounz@vojvodinа.gov.rs | |
|  | SZÁM: 128-451-666/2023-01 | DÁTUM: 2023. június 1. |

A tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. szám - más határozat, 37/2016., 29/2017., 24/2019., 66/2020. és 38/2021. szám) 15.szakasza, 16. szakaszának 5. bekezdése, illetve 24. szakaszának 2. bekezdése, a Vajdaság Autonóm Tartomány 2023. évi költségvetéséről szóló tartományi képviselőházi rendelet (VAT Hivatalos Lapja, 54/2022. szám) 11. szakasza, illetve 23. szakaszának 1. és 4. bekezdése, valamint a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság autonóm tartományi általános- és középiskolai oktatási és nevelési programok és projektek finanszírozására és társfinanszírozására történő odaítéléséről szóló szabályzat (VAT Hivatalos Lapja, 7/2023. szám) 12. szakasza alapján, továbbá a Vajdaság autonóm tartományi oktatási tárgykörű programok és projektek 2023. évi finanszírozása és társfinanszírozása - a Vajdaság autonóm tartományi általános- és középiskolai oktatási programok és projektek 2023. évi finanszírozására és társfinanszírozására vonatkozó pályázat (VAT Hivatalos Lapja, 10/2023. szám) lebonyolítását követően, a tartományi oktatási, jogalkotási, közigazgatási és nemzeti kisebbségi - nemzeti közösségi titkár

**HATÁROZATOT**

hoz

**A TARTOMÁNYI OKTATÁSI, JOGALKOTÁSI, KÖZIGAZGATÁSI ÉS NEMZETI KISEBBSÉGI – NEMZETI KÖZÖSSÉGI TITKÁRSÁG KÖLTSÉGVETÉSI ESZKÖZEINEK FELOSZTÁSÁRÓL A VAJDASÁG AUTONÓM TARTOMÁNYI ÁLTALÁNOS- ÉS KÖZÉPISKOLAI OKTATÁSI PROGRAMOK ÉS PROJEKTEK 2023. ÉVI FINANSZÍROZÁSÁRA ÉS TÁRSFINANSZÍROZÁSÁRA**

**I.**

Jelen határozat megállapítja a Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárság költségvetési eszközeinek felosztását a Vajdaság autonóm tartományi oktatási programok és projektek 2023. évi finanszírozása és társfinanszírozása - a Vajdaság autonóm tartományi általános- és középiskolai oktatási programok és projektek 2023. évi finanszírozására és társfinanszírozására 2023. március 1-jén meghirdetett, 128-451-575/2023-01. számú pályázat (a továbbiakban: Pályázat) alapján.

**II.**

A Pályázattal a jelen határozat I. pontjában foglalt rendeltetésre **összesen 9.600.000,00 dinár összeg** **került elkülönítésre**, éspedig:

* az általános oktatási intézmények, valamint a regionális központok részére - összesen 4.835.000,00 dinár,
* az középfokú oktatási intézmények, valamint a regionális központok részére - összesen 2.200.000,00 dinár,
* az egyesületek részére, az általános oktatás területét érintő programokra és projektekre vonatkozóan összesen 1.400.000,00 dinár, és
* az egyesületek részére, a középfokú oktatás területét érintő programokra és projektekre vonatkozóan összesen 1.165.000,00 dinár.

Az eszközöket a Vajdaság AT területén lévő olyan általános és középfokú oktatási intézményeknek hagyják jóvá, amelyeknek a Szerb Köztársaság, a Vajdaság Autonóm Tartomány, vagy a helyi önkormányzat az alapítója, továbbá az oktatásban dolgozók szakmai fejlődésével foglalkozó Vajdaság autonóm tartományi székhelyű regionális központoknak, valamint olyan Vajdaság autonóm tartományi székhelyű egyesületek részére, amelyek céljai között az oktatás területén végzett tevékenységek is szerepelnek (a továbbiakban: felhasználók).

**III.**

A jelen határozat II. pontjában foglalt eszközök felosztását a Vajdaság autonóm tartományi székhelyű intézmények és egyesületek között a jelen határozat mellé kinyomtatott melléklet szemlélteti és annak szerves részét képezi (A Vajdaság autonóm tartományi általános- és középiskolai oktatási programok és projektek 2023. évi finanszírozására és társfinanszírozására vonatkozó eszközök felosztása – 1-4.Táblázat).

**IV.**

A jelen határozat II. pontjában foglalt eszközöket a Vajdaság AT 2023. évi költségvetéséről szóló tartományi képviselőházi rendelet (VAT Hivatalos Lapja, 54/2022. szám) irányozza elő, a 06 - Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság rovatrend keretében, 2003 Program – Általános oktatás, 1004 Programtevékenység – Az általános oktatás színvonalának emelése, 910 funkcionális besorolás - Iskoláskor előtti és általános oktatás, 01 00 finanszírozási forrás – A költségvetés általános bevételei és jövedelmei, 4631 közgazdasági besorolás – Folyó átutalások a hatalom egyéb szintjeinek és 2004 Program – Középfokú oktatás, 1002 Programtevékenység – A középfokú oktatás színvonalának emelése, 920 funkcionális besorolás - Középfokú oktatás, 01 00 finanszírozási forrás – A költségvetés általános bevételei és jövedelmei, 4631 közgazdasági besorolás – Folyó átutalások a hatalom egyéb szintjeinek, a Vajdaság AT költségvetésébe történő eszközök beáramlásával, azaz a költségvetés fizetőképessége lehetőségeivel összhangban.

**V.**

A jelen határozattal megállapított eszközök felosztásáról a Titkárság **a felhasználókat tájékoztatja**.

**VI.**

A Titkárság a felhasználókkal szembeni kötelezettségét **írásos szerződés alapján** vállalja.

**VII.**

A jelen határozat végleges és ellene jogorvoslat nem nyújtható be.

**VIII.**

A jelen határozat végrehajtását a Titkárság Anyagi és Pénzügyi Teendők Főosztálya végzi.

**A határozatot megküldeni:**

1. a Titkárság Anyagi és Pénzügyi Teendők Főosztályának,
2. a Levéltárnak.

**Szakállas Zsolt**

**TARTOMÁNYI TITKÁR**